8. FEBRUAR V TRAFIKI OB PARKU: SVETLOBA – svetila iz zbirke Bogdana Čobala
2025-02-08 10:00 - 18:00 (Europe/Paris) | Maribor center / Trafika ob Mestnem parku
Vsaka svetilka iz zbirke akademskega slikarja Bogdana Čobala ima svojo zgodbo, svoj spomin in svojo zgodovino. In vsak snop svetlobe, ki ga je enkrat oddala, pripoveduje o tem, da ne sme biti prostora za mrak.
Genocid v Gazi. Vojna v Ukrajini. Konflikti v Afriki, ki jih skoraj ne zaznamo več. Begunci. Napadi na manjšine. Trumpovo rožljanje z orožjem. V kakšno leto smo vstopili? Kaj bi nam povedala svetilka, ki je ožarila obraz vojaku v blatnem in krvavem jarku? Kaj je pomenila luč ob slovesu? Kaj je videla cestna svetilka na mariborskem mostu? Kako smo si osvetljevali poti? In kaj nam pomeni svetloba v vsakdanjem življenju?
Na vsa ta vprašanja in željah po več svetlobe, po lučeh miru, nam bo poskušala odgovoriti razstava Svetloba. Z razstavo poskušamo ne le predstaviti različne svetilke, ki so jih v preteklosti uporabljali naši predniki, temveč v naš mali prostor, v vaš dom, v naše mesto in naš svet pripeljati čim več svetlega, dobrega, lepega, predvsem pa – mir.
Ker svetloba je vedno predstavlja svobodo, sožitje in mir. Zato, kot je zapisal pesnik Srečko Kosovel, bodi svetilka, če ni ti mogoče biti človek; ker težko je biti človek.
Človek ima samo dve roki, pomagati pa bi moral tisočerim.

Povezava do originalnega članka

Prešernov dan na Židovski
2025-02-08 10:00 - 20:00 | Kulturna četrt Židovska
PREŠERNOV DAN
SLOVENSKI KULTURNI PRAZNIK NA ŽIDOVSKI
Kulturna četrt Židovska, katere del je tudi naša Galerija Media Nox, se z bogato ponudbo pridružuje obeležitvi Prešernovega dne. Ogledi in obiski galerij in razstavišč, delujočih na Židovski ulici v Mariboru, ter dogodkov v njih (razen gledališke predstave v GT22) bodo brezplačni.
Sinagoga Maribor, Židovska ulica 4, 10.00–18.00
Slovenske taboriščnice v nacističnih koncentra- cijskih taboriščih
Dokumentarna razstava
Razstava, ki sta jo pripravila Boris Hajdinjak in dr. Monika Kokalj Kočevar, pripoveduje o tragični usodi slovenskih taboriščnic v nacističnih koncentracijskih taboriščih, od katerih mnoge niso preživele. Ženske so predstavljale približno četrtino od okoli 21.000 taboriščnikov z območja današnje Slovenije.

Ob 12.00 in ob 16.00: vodenje po razstavi z avtorjem razstave Borisom Hajdinjakom.

Galerija Media Nox, Židovska ulica 12, 10.00–18.00
Od vojaškega čina do pesniškega peresa: izbrani spomeniki Rudolfu Maistru ob 150-letnici njegovega rojstva
Dokumentarno-umetniška razstava
Razstavo, posvečeno 150-letnici rojstva generala Rudolfa Maistra so v sklopu projekta Mladi kustos pripravili študentke in študenti Oddelka za umetnostno zgodovino Filozofske fakultete Univerze v Mariboru: Ksenija Čegovnik, Maj Horvat, Maja Horvat, Žiga Šeruga in Sara Vrbanec. Mentorji študentom so bili Darko Golija, Samuel Grajfoner, Robert Lozar, Oto Rimele in Dušan Zidar.

Ob 11.00: voden ogled po razstavi z mladimi kustosi.

Galerija DLUM, Židovska ulica 10, 10.00–18.00
Vzporedni svetovi – Obnovoletna pregledna razstava članic in članov DLUM 2024
Likovna razstava, živo delo v galeriji, zaprtje razstave, pogovor
Kuratorka razstave mag. Mojca Štuhec je ob razstavi zapisala: »Tradicionalna pregledna razstava članic in članov DLUM ponuja širok pogled v spekter aktualne umetniške produkcije. […] Naslov razstave, Vzporedni svetovi, namiguje na teme, o katerih avtorji premišljujejo.
V svojih likovnih pripovedih se posredno dotikajo eksistencialnih vprašanj sodobne družbe in njenih pomanjkljivosti. Občutiti je, da hrepenijo po drugačnih, boljših, lepših in pravičnejših časih.«
Razstavljajo: Ernest Artič, Natasha Bakovič, Elena Churnosova, Bogdan Čobal, Matjaž Duh, Lučka Falk, Erna Ferjanič, Irena Gajser & Cvetka Hojnik, Sandra Gargowitsch, Nataša Grandovec, Natalija Juhart Brglez, Jožef Jurič, Narcis Kantardžić, Zdravko Kokanović – Koki, Branko Korez, Matic Kos, Nenad Kostić, Zmago Kovač, Jasna Kozar, Albin Kramberger, Anka Krašna, Blažka Križan, Alma Lovrenčič, Kaja Lukač, Katja Majer, Slađana Matić Trstenjak, Marko Pak, Ludvik Pandur, Milena Houška Pavlin, Luka Popič, Gregor Pratneker, Branimir Ritonja, Janez Rotman, Alenka Spacal, Lucija Stramec, Urška Stropnik Šonc, Maja Šivec, Stojan Špegel, Mira Uršič, Melita Vidovič, Oto Vogrin, Ljubica Zgonec Zorko.
Ob ogledu aktualne razstave bo potekal tudi pester spremljevalni program:

Ob 10.00: živo delo v Galeriji DLUM: Zdravko Kokanović Koki
V galeriji si boste lahko ogledali ustvarjanje člana DLUM in večmedijskega ustvarjalca Zdravka Kokanovića Kokija.
Ob 11.00: zaprtje razstave Vzporedni svetovi z razglasitvijo nagrajencev
Na praznik kulture si bo mogoče še zadnjič ogledati aktualno pregledno razstavo članic in članov DLUM 2024: Vzporedni svetovi. Kuratorka mag. Mojca Štuhec bo predstavila nagrajence, tri umetnike, ki so s svojim delom prepričali strokovno komisijo. Po nekaj slavnostnih trenutkih in sproščenem druženju se bo razstava okoli poldneva zaprla.
Ob 17.00: pogovor na temo prostor barve z Vojkom Pogačarjem in Simono Šuc
Z veseljem vabljeni na zadnjega od skupno treh likovnih pogovorov na temo prostora barve. Tokratni pogovor bo potekal v (so)ustvarjeni dnevni sobi, v kateri se barvni jezik počuti doma. Pogovor bo potekal med ustvarjalcem barvnih raziskovanj Vojkom Pogačarjem in ustvarjalko Simono Šuc ter družbo, ki ju bo obiskala.

Fotogalerija Stolp, Židovska ulica 6, 10.00–12.00
Tjaša Gnezda: Melanin je spomin
Fotografska razstava
V Fotogaleriji stolp se s svojimi deli predstavlja Tjaša Gnezda, umetnica in fotografinja, ki je po končanem študiju komunikologije in zaključenem izobraževanju na področju vizualne umetnosti, grafičnih tehnik in modne fotografije svoje znanje video produkcije nadgradila še na filmski rezidenci v Avstriji na Innsbruck Film Campusu, video ter fotografski delavnici na umetniški rezidenci Victoria Yards v Johannesburgu ter na ORMS Cape Town School of Photography, v Južni Afriki.
Ob njeni razstavi v Fotogaleriji Stolp je Neža Pavšič zapisala: »Fotografska razstava portretov žensk Južne Afrike ujete za hip vsem danega življenja – svobodnega, enakopravnega, močnega in še močnejšega. Področje, ki ga avtorica raziskuje ima korenine lastnega notranjega sveta z doživljanjem daljnega, z nehvaležne pozicije evrocentričnosti, a nujnim pogledom k svetovnosti. Portreti so ločeni od tega sveta, črno-beli a popolnoma enaki tistim, ki ne vidijo barv.«
Ulična galerija Fotokluba, prostor ob Židovskem stolpu / Fotogaleriji Stolp, 00.00–24.00
45 let Fotogalerije STOLP
Dokumentarna razstava
Ob častitljivem jubileju 45-letnice delovanja Fotogalerije Stolp je bila pripravljena tudi dokumentarna razstava, ki predstavlja zanimive mejnike delovanja najstarejše fotografske galerije v Sloveniji, od njenih začetkov pa vse do danes.
UG MB – Ulična galerija Židovska, Židovska ulica, 00.00–24.00
#57 Mariborska gledališka fotografija / Sezona 1 – 2024-2025: Andrej Firm: Satirikonijada
Digitalna fotografija (ulični plakat)
Satirikonijada je nekakšen iniciacijski karneval za vse Enklopije tega sveta. Praznovanje za vse manj iznajdljive, zabava za manj priljubljene, na kateri igralci, performerji, umetniki po motivih Satirikona uprizarjajo miljeje satirikonske resničnosti, ki jim nikakor niso zmogli pripadati. Satirikonijada nas pelje skozi najnižje plasti družbe; skozi resničnost, ki je kaotična, iluzorična in razpršena; resničnost, v kateri največ veljajo denar, videz in moč.
Kurator ulične galerije je 003.
GT22, Židovska ulica 2b, 20.00
Heroj 2.0 – predstava vseh predstav
Gledališka predstava
Uroš Kaurin in Vito Weis nas v avtorski predstavi nagovarjata, da »danes šteje samo zmaga. Zgodovina si zapomni zgolj tiste, ki so na vrhu. Ostali so le statisti. Predstava vseh predstav, zdaj ali nikoli! Vse kar imata, vse kar jima preostane na poti do triumfa, sta onadva, z ramo ob rami. Praznina, luč in dva igralca. Heroja. Oba sta glavna junaka. Oba se borita za svoje mesto pred publiko, izbira sredstev ni vprašanje. Brezkompromisno, preko vseh ovir do vrhunske stvaritve, mojstrovine, remek dela.«
Vstopnina: 8 € / 5 € študenti, dijaki, samozaposleni v kulturi, upokojenci / 0 € brezposelni. Vstopnice je mogoče kupiti na spletu ali eno uro pred dogodkom na blagajni v GT22 (vhod z Židovske). Rezervacije se sprejemajo na elektronskem naslovu rezervacije@moment.si.
Vabljeni!

Povezava do originalnega članka

Voden ogled razstava Od vojaškega čina do pesniškega peresa
2025-02-08 11:00 | Maribor center / Galerija Media Nox, Židovska ulica 12
Prešernov dan v Galeriji Media Nox: voden ogled razstave projekta Mladi kustos
Na Prešernov dan, v soboto, 8. februarja 2025, bo v Galeriji Media Nox ob 11. uri voden ogled po razstavi Od vojaškega čina do pesniškega peresa: izbrani spomeniki Rudolfu Maistru ob 150-letnici njegovega rojstva.
Razstavo so v sklopu projekta Mladi kustos pripravili študenti Oddelka za umetnostno zgodovino Filozfske fakultete Univerze v Mariboru. Leto 2024 je bilo posvečeno generalu Rudolfu Maistru kot poklon njegovim zaslugam za slovenski narod. Minilo je namreč 150 let od njegovega rojstva, leta 1874 v Kamniku, in 90 let od njegove smrti, leta 1934 na Uncu pri Rakeku.
Študentom 3. letnika dodiplomskega študija na Oddelku za umetnostno zgodovino na Filozofski fakulteti Univerze v Mariboru se je zato zdelo primerno, da razstavo v Galeriji Media Nox posvetijo upodobitvam generala Rudolfa Maistra, specifično njegovim javnim plastikam.
Na Prešernov dan vabijo na voden ogled.

Povezava do originalnega članka

Voden ogled razstave Od vojaškega čina do pesniškega peresa
2025-02-08 11:00 - 12:00 | Galerija Media Nox
PREŠERNOV DAN V GALERIJI MEDIA NOX
VODEN OGLED RAZSTAVE OD VOJAŠKEGA ČINA DO PESNIŠKEGA PERESA: IZBRANI SPOMENIKI RUDOLFU MAISTRU OB 150-LETNICI NJEGOVEGA ROJSTVA
Sobota, 8. februar 2025 // 11:00 // Galerija Media Nox
Na Prešernov dan, v soboto, 8. februarja 2025, bo v Galeriji Media Nox ob 11. uri voden ogled po razstavi Od vojaškega čina do pesniškega peresa: izbrani spomeniki Rudolfu Maistru ob 150-letnici njegovega rojstva. Razstavo so v sklopu projekta Mladi kustos pripravili študenti Oddelka za umetnostno zgodovino Filozfske fakultete Univerze v Mariboru.
Leto 2024 je bilo posvečeno generalu Rudolfu Maistru kot poklon njegovim zaslugam za slovenski narod. Minilo je namreč 150 let od njegovega rojstva, leta 1874 v Kamniku, in 90 let od njegove smrti, leta 1934 na Uncu pri Rakeku. Študentom 3. letnika dodiplomskega študija na Oddelku za umetnostno zgodovino na Filozofski fakulteti Univerze v Mariboru se nam je zato zdelo primerno, da razstavo v Galeriji Media Nox posvetimo upodobitvam generala Rudolfa Maistra, specifično njegovim javnim plastikam. Ob našem preučevanju spomenikov Rudolfa Maistra smo se ukvarjali tako z dvojnostjo upodabljanja njegove osebnosti kot vojaka in pesnika kakor tudi s problematiko naglaševanja njegovih upodobitev kot simbola slovenstva, kar je Maister postal že pred svojo smrtjo. Vse to se odraža na samih delih, njihovi postavitvi in politični kontroverznosti nekaterih izbranih spomenikov.
Avtorji razstave: Ksenija Čegovnik, Maj Horvat, Maja Horvat, Žiga Šeruga, Sara Vrbanec
Razstava je nastala v okviru projekta Mladi kustos Mladinskega kulturnega centra Maribor in v sodelovanju s Filozofsko fakulteto Univerze v Mariboru in Pokrajinskim muzejem Ptuj – Ormož.

Foto: Janez Klenovšek

Povezava do originalnega članka

Povezija - poezija povezuje
2025-02-08 11:00 - 12:00 | 6728b594-c5b7-4df0-b45f-9c2d7caf50d2
Pet fakultet Univerze v Mariboru organizira dogodek: recital poezije Povezija – poezija povezuje. Dogodek bo potekal pred Tehniškimi fakultetami Univerze v Mariboru (Smetanova ulica 17, Maribor), s pričetkom ob 11. uri.
V sklopu kulturnega praznika želimo poudariti, da tehnika ni zgolj tehnika – je več kot to. Naše znanje in raziskovalno delo na tehničnih področjih se lahko prepletata tudi z drugimi dimenzijami, kot sta umetnost in kultura. Skozi poezijo želimo pokazati, da je tehnična znanost povezana s človeško ustvarjalnostjo, domišljijo in čustvi, kar bogati tako posameznika kot družbo.
Dogodek bo povezovala red. prof. dr. Dragica Haramija, priznan obraz na področju literature in kulture. V branju poezije bodo sodelovali predstavniki in študenti fakultet Univerze v Mariboru:

FERI – Fakulteta za elektrotehniko, računalništvo in informatiko,
FGPA – Fakulteta za gradbeništvo, prometno inženirstvo in arhitekturo,
FKKT – Fakulteta za kemijo in kemijsko tehnologijo,
FS – Fakulteta za strojništvo in
PEF – Pedagoška fakulteta.

Lepo vabljeni!

Povezava do originalnega članka

KOL:TURA za 8. februar
2025-02-08 11:00 - 12:30 | dace10a6-be89-47e0-bc8c-2678e0e8b48d
Rajzefirbčni sprehod
Že tradicionalno se za slovenski kulturni praznik rajzefirbci podamo po poteh mestne kOlture. Maribor je poleg vsega ostalega tudi mesto kulture, pa čeprav včasih tega na prvi pogled ne opazimo. Navsezadnje smo se leta 2012 ponašali z nazivom Evropska prestolnica kulture.
A Maribor ne bi bil Maribor, če včasih ne bi česa naredili tudi malo drugače, malo po svoje in dodal nekoliko svoje “mariborskosti”. Takrat tudi kultura prestopi tisto tanko črto in se spremeni v kOlturo. Kol:Tura je kratek pregled in spomin na nekatere “bisere”, ki nam jih je uspelo ustvariti na področju kOlture in zanimivo je, da jih je nekaj tudi iz časa, ko je bilo mesto Evropska prestolnica kulture.
Sprehajalec: Vid Kmetič
Trajanje: 1 – 1,5 ure
Zbirna točka: začetek promenade Mestnega parka Maribor

Povezava do originalnega članka

Recital Prešernove poezije
2025-02-08 12:00 - 13:00 | Maribor center / Grajski Trg, Maribor
Na Grajskem trgu bo ob 12. uri v počastitev slovenskega kulturnega praznika zazvenela poezija največjega slovenskega pesnika v izvedbi igralcev Združenja dramskih umetnikov Slovenije.
Prešernova poezija bo istočasno odzvanjala v več slovenskih mestih. Članice in člani Združenja dramskih umetnikov se bodo z recitalom poezije poklonili tudi na ljubljanskem Prešernovem trgu in na Bevkovem trgu v Novi Gorici. Ljubljanski recital bosta prenašala Radio Slovenija – Program Ars in TV Slovenija 1.
Dogodek organizirata Združenje dramskih umetnikov Slovenije in Mestna četrt Center Maribor.

Povezava do originalnega članka

Vodstvo po razstavi Zverinice v slikah in lutkah
2025-02-08 16:00 | Maribor center / Razstavišče LGM, Vojašniški trg 2A, 2000 Maribor
Vabljeni na razstavo o živalih, ujetih v umetniška dela in lutke.
Zverinice v slikah in lutkah je novo sodelovanje med Umetnostno galerijo Maribor, Lutkovnim gledališčem Maribor in Mariborsko knjižnico. Tokrat iz svojih zbirk pripravljata tematsko razstavo o živalih, ujetih v umetniška dela in lutke.
Živali so lahko osrednji liki v likovnem delu ali v lutkovni predstavi. Prijazne, strašljive, živahne, basensko počlovečene ali pa izrazito živalske pogosto in rade nastopajo v umetnosti. Pogosto nas človeška pojava in narava spomnita na živalskega dvojnika in v živalih prepoznamo človeške poteze in lastnosti.
Prav zato so njihove upodobitve tako pogoste in slikovite. Nič drugače ni v knjižni ilustraciji literarnih del za otroke in mladino. Pri razstavi sodeluje tudi Mariborska knjižnica, ki bo prispevala nabor književnih del.
Ta bodo dopolnila in razširila izbora iz bogatih depojev obeh javnih zavodov: UGM in LGM.

Povezava do originalnega članka

Heroj 2.0 – Predstava vseh predstav
2025-02-08 20:00 | IntimniOder.GT22
IntimniOder.GT22
Vse, kar imata, vse, kar jima preostane na poti do triumfa, sta onadva, z ramo ob rami. Praznina, luč in dva igralca. Heroja. Oba sta glavna junaka, oba se borita za svoje mesto pred publiko. Predstava vseh predstav, zdaj ali nikoli!
Vstopnina: 8 € / 5 € za študente, dijake, samozaposlene in upokojence / 0 € za brezposelne in invalide. Vstopnice tukaj ali rezervacije@moment.si.
Več na: moment.si/predstava/heroj-2-0-predstava-vseh-predstav/

Povezava do originalnega članka

Avtomobili - Potujemo
2025-02-08 20:00 - 22:00 | Maribor center / Dvorana generala Maistra
Koncert, Dvorana generala Maistra
Letos smo vam za kulturni praznik, 8. februarja, pripravili nekaj izjemnega, nastop skupine Avtomobili in predstavitev najnovejšega dvojnega albuma največjih uspešnic ob 40.-letnici njihovega delovanja z naslovom Potujemo.
Album je izšel decembra 2024. Novogoriški Avtomobili sodijo v kategorijo zasedb, ki so globoko zaznamovale slovensko glasbeno sceno in jih lahko že opredelimo kot legende. Skupina velja za eno najbolj plodnih, izvirnih in prepoznavnih rock zasedb na Slovenskem. Na bogati, več kot štiri desetletja dolgi glasbeni poti, so nanizali kar petnajst avtorskih albumov, s katerih še danes presenetljivo sveže in brezčasno zveni zajeten zalogaj velikih uspešnic.
Zasedba: Marko Vuksanovič – vokal Mirko Vuksanovič – klaviature, vokal Boštjan Andrejc Bushy – kitara, vokal David Morgan – bobni Uroš Trebižan – bas kitara
Cena vstopnice: 18.00€ v predprodaji do 7. februarja 2025, 22.00€ na dan koncerta.

Povezava do originalnega članka

Razpis za zbiranje predlogov - Podonavski sklad za male projekte za kulturo
2025-02-10 08:00 - 2025-03-09 17:00
Prva nepovratna sredstva nizkega praga za manjše projekte kulturnega sodelovanja v Podonavju
Podonavski sklad za male projekte (DSPF) nagovarja kulturne delavce, ustanove in ustvarjalce, ki bi radi izvajali manjše kulturne projekte. DSPF…
1.… želi financirati inovativne kulturne pobude;
2.… spodbuja neodvisne nevladne organizacije, manjša združenja in skupine kreativcev k prijavi;
3.… omogoča enostaven dostop in uporabo;
4.… spodbuja transnacionalno izmenjavo in sodelovanje;
5.… deluje pregledno in učinkovito.
Za 4. krog financiranja 2025 (4. razpis za zbiranje prijav) veljajo naslednje funkcije:
•Za izvedbo manjših pobud sodelovanja je na voljo enkratna nepovratna sredstva ali prispevek do 5.000 €.
•Skupni sklad min. Za vsak krog je na voljo 25.000 €, ki bodo razdeljeni med najobetavnejše projektne predloge.
•Rok za naslednjo oddajo (razpis 4) je 9. marec 2025 ob 24:00 CEST.
•Financirani projekti razpisa 4 morajo biti izvedeni in zaključeni do konca marca 2026.
Veselimo se vašega predloga kreativnega projekta! Naša platforma temelji na aktivnem sodelovanju in širjenju informacij o možnostih financiranja. Zato ne odlašajte in se prijavite zdaj ali razdelite to sporočilo potencialnim upravičencem iz Podonavja.
Izvedite več o DSPF, predhodno odobrenih projektih in se prijavite za sredstva zdaj na www.danubeculture.eu.

Zmodeliraj svojega medvedka
2025-02-10 17:00 - 2025-02-14 00:00 | Maribor center / Kulturni inkubator, Koroška cesta 18
Začetna delavnica 3D modeliranja v programu Blender
Zmodeliraj svojega medvedka! V Kulturnem inkubatorju pripravljamo začetno delavnico 3D modeliranja v programu Blender (“Blender Bear Necessities”). Delavnica bo sestavljena iz treh srečanj, ki bodo potekala med 10. in 14. februarjem, vsakič med 17. in 20. uro.
Delavnica je brezplačna, obvezne so predhodne prijave. Udeleženci se bodo na delavnici naučili osnov 3D modeliranja in spoznali delo v odprtokodnem programu Blender. Delavnica je namenjena udeležencem, starim 15 let ali več in je brezplačna.
Delavnico bo vodila mentorica Maša Dobrina.

Povezava do originalnega članka

Začetna delavnica 3D modeliranja v programu Blender
2025-02-10 17:00 - 2025-02-14 20:00 | Kulturni inkubator
DELAVNICA MODELIRANJA
ZAČETNA DELAVNICA 3D MODELIRANJA V PROGRAMU BLENDER
10., 12. in 14. februar 2025 // 17:00-20:00 // Kulturni inkubator
Zmodeliraj svojega medvedka! V Kulturnem inkubatorju pripravljamo začetno delavnico 3D modeliranja v programu Blender (“Blender Bear Necessities”). Delavnica bo sestavljena iz treh srečanj, ki bodo potekala med 10. in 14. februarjem, vsakič med 17. in 20. uro. Delavnica je brezplačna, obvezne so predhodne prijave.
Udeleženci se bodo na delavnici naučili osnov 3D modeliranja in spoznali delo v odprtokodnem programu Blender. Delavnica je namenjena udeležencem, starim 15 let ali več in je brezplačna. Delavnico bo vodila mentorica Maša Dobrina.
PROGRAM DELAVNICE

PRED DELAVNICO:
Udeleženci naj si že pred začetkom delavnice na računalnike namestijo program Blender na svoje računalnike. V kolikor to ni mogoče, naj to sporočijo ob prijavi na delavnico. Po prijavi bodo po elektronski pošti prejeli 4 pripravljene pomočne slike, 1 hdri sliko za ozadje in osvetlitev ter .pdf dokument z bližnjicami, ki jih bodo uporabljali na delavnici.

PRVO SREČANJE: Ponedeljek, 10. februar 2025 @ 17:00-20:00
Uvod in preizkus, kako dobro modelira umetna inteligenca. Reševanje morebitnih težav z namestitvijo. Spoznavanje programa Blender, nastavitve, priprava pomožnih slik in grobo modeliranje po delih.
DRUGO SREČANJE: Torek, Sreda, 12. februar 2025 @ 17:00-20:00
Dokončanje grobega modeliranja in fino skulptiranje detailov.
TRETJE SREČANJE: Petek, 14. februar 2025 @ 17:00-20:00
Materiali, kožuh in render (izris končne slike).

Delavnica je brezplačna, so pa zaradi omejenega števila mest obvezne predhodne prijave, ki jih zbiramo na elektronskem naslovu lina.valant.sicanovic@mkc.si do zapolnitve prostih mest oziroma do 6. februarja 2025. Prijava je potrjena, ko prejmete povratno sporočilo. O morebitni neudeležbi nas prosim obvestite vsaj en delovni dan pred delavnico. Delavnico bomo izvedli v primeru, da bo nanjo prijavljenih najmanj pet udeležencev.

Povezava do originalnega članka

Muzejnica
2025-02-11 10:00 - 12:00 | Maribor center / Pokrajinski muzej Maribor
Kulturni dnevnik 2024/2025
Pokrajinski muzej Maribor v svojem programu za Kulturni dnevnik izvaja Muzejnice, ki so interaktivna pedagoška srečanja in nepozabna zabavna doživetja, na katerih otroci spoznavajo različne izbrane teme s pomočjo muzejskih predmetov.
V muzeju si ogledate historično lekarno s prodajnim prostorom, lekarniškim laboratorijem, skladiščem za surovine in originalnimi posodami in predmeti za izdelavo različnih tinktur, mazil, olj in zdravilnih pripravkov. Spoznali boste zanimive zgodbe o starih zdravilih, o vraževerju in prvih zdravilcih, vračih. Na koncu vas čaka prepoznavanje zdravilnih rastlin in priprava zmesi za zeliščno sol s katero si v šoli ali doma začinite kosilo.
Učenci bodo delo nadaljevali z ustvarjalnimi delavnicami v Vetrinjskem dvoru, v katerih bodo izdelali mestni grb.
Kulturni dnevnik je za udeležence, organizirane šolske skupine, brezplačen projekt, ki je nastal z namenom, da spodbudimo šolajočo se mladino k lastnemu angažmaju in ustvarjanju ter obisku kulturnih ustanov, hkrati pa jim omogočimo, da čim bolje spoznajo različne poklice s področja kulture.

Povezava do originalnega članka

Umetnostna galerija Maribor, ogled razstave
2025-02-11 10:00 - 12:00 | Maribor center / Umetnostna galerija Maribor
Kulturni dnevnik 2024/2025
Umetnostna galerija Maribor sodeluje na področju likovnih umetnosti. Galerijski mentorji v obliki strokovnega vodstva popeljejo učence po aktualni razstavi galerije ali na ogled javne plastike v mestu. Po ogledu ali med vodenjem po mestu program nadgradijo z ustvarjalnimi delavnicami, kjer se učenci spoznajo z likovno teorijo ter se tudi sami preizkusijo v raznih likovnih tehnikah.
Umetniško delo tvorijo številni elementi, ki jih z uporabo veščin in orodij v harmonije spretno kombinirajo in soočajo njihovi avtorji in avtorice. A tudi razstava je umetniška forma sama zase, ob snovanju katere veljajo načela, sorodna snovanju umetniškega dela – kjer so umetniška dela sestavni elementi konglomerata celote. Na veliki novi razstavi v Umetnostni galeriji Maribor razpiramo spekter pogledov, pozicij, oblik v umetniških delih iz Zbirke UGM in v umetnosti razstavne dejavnosti same.
Kulturni dnevnik je za udeležence, organizirane šolske skupine, brezplačen projekt, ki je nastal z namenom, da spodbudimo šolajočo se mladino k lastnemu angažmaju in ustvarjanju ter obisku kulturnih ustanov, hkrati pa jim omogočimo, da čim bolje spoznajo različne poklice s področja kulture.

Povezava do originalnega članka

Razstava in interaktivna delavnica: SOLANDIUM 2063
2025-02-11 17:30 - 2025-03-04 15:00 | Kulturni inkubator
RAZSTAVA IN DELAVNICA
NEJC TRAMPUŽ: SOLANDIUM 2063
Torek, 11. februar 2025 // 17:30 // Kulturni inkubator

V prostorih Kulturnega inkubatorja bo razstavljen eksperimentalni hibrid med umetniškim delom, računalniško igro in orodjem za interaktivno izobraževanje. SOLANDIUM 2063 je projekt intermedijskega umetnika Nejca Trampuža. Odprtje razstave in delavnica bosta potekali v torek, 11. februarja 2025, ob 17.30 v Kulturnem inkubatorju.
Igro žanra solarpunk z vgrajeno umetno inteligenco je s finančno podporo Ministrstva za kulturo RS razvil multimedijski umetnik Nejc Trampuž skupaj s svojo ekipo. Postavljena je v distopično prihodnost leta 2063, igralčeva misija pa je, da prek dialoga z UI snuje strategije za preobrazbo propadlega robotiziranega centra v ekološko skupnost – ali mu uspelo oblikovati trajnostno družbo? Igra je tudi tehnološki eksperiment, saj so bili elementi igre generirani z najnovejšimi orodji UI. Sledi estetiki in vrednotam solarpunka, optimistično stremi k pravični in ekološki družbi ter nagovarja k odgovorni uporabi tehnologije. Solandium 2063 raziskuje vlogo UI v tranziciji k trajnosti, izpostavlja njene potenciale pri reševanju okoljskih izzivov in opozarja na negativne plati, kot so visoka poraba energije in pristranskosti. V jedru projekta je prepričanje, da ima vsak posameznik moč in odgovornost prispevati k boljši prihodnosti ter vabi k aktivnemu soustvarjanju sveta.
PROGRAM OTVORITVE:
17:30 : DELAVNICA (Predstavitev procesa izdelave igre Solandium 2063, spoznavanje z orodji UI ter ogled filma Zakoreninjeno v kodi.)
19:00 : OTVORITEV RAZSTAVE

O AVTORJU IN EKIPI
NEJC TRAMPUŽ (1993) je multimedijski umetnik, poznan po ekoloških umetniških projektih, kot sta film Zakoreninjeno v kodi in umetniško raziskovalni projekt Another Future Entirely. Trampuževa nasičena estetika združuje eksperiment z različnimi sodobnimi medijskimi pristopi in tehnologijami, kot je umetna inteligenca. Svoja dela je predstavil na približno 100 razstavah in festivalih ter si prislužil več nagrad, med drugim za svoj najnovejši eksperimentalni film. Na ALUO je diplomiral s pohvalo (cum laude) in prejel nagrado za magistrsko delo.
OŽJA EKIPA: umetnik Nejc Trampuž, načrtovalec iger Simone Cibrario, programer Gašper Štrumbelj, 3D oblikovalca Brina Meze-Petrić ter Benjamin Čišić, oblikovalec zvoka Tim Kropivšek in drugi.

Povezava do originalnega članka

Anja Radaljac: (Ne)samoumevnosti v reprezentaciji drugosti
2025-02-11 18:00 | OBRAT
11. 2. 2025 ob 18.00, OBRAT
Cikel Filmski pogled

Anja Radaljac: (Ne)samoumevnosti v reprezentaciji drugosti

V torek, 11. 2. 2025, te ob 18.00 vabimo v OBRAT na predavanje Anje Radaljac, naslovljeno (Ne)samoumevnosti v reprezentaciji drugosti.

Predavanje se bo naslanjala na analizo filma Meja, (Gräns, 2018) in bo raziskovalo vprašanje pogostih zdrsov v reprezentaciji drugosti, ki neredko ni dovolj kompleksna ter prikazuje na kakšen način poskuša film Meja (Gräns) te načine pervertirati. Osrednje filmske osebe raziskuje na preseku drugosti, ki prek odsotnosti idealizacije politično kompleksno pristopajo k kontekstualizaciji drugosti v svetu. Osrednje teme, ki se jih bo predavanje dotikalo so vprašanje nečloveške živali in njenega mesta v sodobnih družbah, drugost, grdost, ksenofobija, trans-politike in ekologija. Po predavanju bo sledil pogovor s predavateljico, ki ga bo vodila Maja Pan.

Anja Radaljac

je pisateljica, prevajalka, literarna ter gledališka kritičarka (Delo, Radio Ars, Literatura) ter soustanoviteljica in sourednica spletnega portala Animot. Doslej je izdala tri samostojne knjižne naslove: roman Polka s peščenih bankin (2014, LUD Literatura), esejistično delo Puščava, klet, katakombe (2016, Litera) ter roman Punčica, prav tako pri založbi Litera (2022).

Maja Pan

je po izobrazbi doktorica filozofije, magistrica ženskih študij in feministične teorije (Filozofska fakulteta Univerze v Ljubljani, oddelek za filozofijo). Znanstveno raziskovalno deluje kot feministična teoretičarka in neodvisna raziskovalka, je avtorica in soavtorica več znanstvenih člankov ter poglavij v mednarodnih ter domačih publikacijah s polja humanistike in družbenih ved.

Cikel Filmski pogled organiziramo Pekarna Magdalenske mreže in Film Factory, soorganizira ga Mariborska knjižnica.

Filmski pogled

je cikel predavanj, katerega cilj je približati filmsko umetnost širšemu občinstvu skozi poglobljeno obravnavo različnih teoretičnih in kritičnih pristopov. V letošnjem ciklu bomo raziskovali film kot medij, ki je tako umetniški izraz kot tudi odraz širših družbenih in političnih razmer, pa tudi različne vidike filmskega ustvarjanja. Vsako predavanje bo ponudilo nov pogled na film, med drugim tudi skozi filmske teorije in skozi vprašanje filma kot orodja za propagando in kulturno diplomacijo.V ospredju cikla bo raziskovanje, kako avdiovizualna dela in filmsko ustvarjanje na sploh osvetliti iz manj znanih, nepričakovanih perspektiv, ki nas vodijo k poglobljenemu razumevanju filma. Poglobljeno bomo obravnavali vlogo filma pri reprezentaciji identitete, vpliv avdiovizualne industrije na kulturne in politične tokove in film kot izobraževalno orodje. Posebno pozornost bomo namenili vplivom zahtevnega ustvarjalnega okolja na psihološko blagostanje filmskih ustvarjalcev ter raziskali možne pristope za zagotavljanje podpore in ohranjanje ravnovesja v filmski produkciji.

Cikel bo obravnaval filme, ki so postavili pomembna vprašanja o vlogi filma v širši družbeni debati. Predavatelji bodo analizirali ključne vidike filmske umetnosti in njenega vpliva na naše dojemanje sveta, hkrati pa nas usmerili v razumevanje, kako film skozi zgodovino ni zgolj pripovedoval zgodb, temveč je oblikoval tudi način, kako gledamo in razumemo svet okoli nas. Cikel Filmski pogled je nadaljevanje cikla Filmski žanri skozi družbeno kritiko (2023, 2024), kjer smo svojo pozornost usmerili v premislek o povezavah med filmskimi žanri in družbenimi pojavi, ciklaTeorija filma (2022), kjer smo spoznavali, kako lahko gledalci razne teoretske poglede tudi sami uporabimo pri lastnem gledanju vseh vrst filmov in cikla Zgodovina filma (2021) skozi katerega smo spoznali osnove zgodovine filma.

Povezava do originalnega članka

Ožuljeni jezik z Janom Krmeljem
2025-02-11 19:00 - 20:00 | Vetrinjski dvor
VEČER SLAM POEZIJE
OŽULJENI JEZIK Z JANOM KRMELJEM
Torek, 11. februar 2025 // 19:00 // Vetrinjski dvor
… Ne bojte se, prijatelji,
želim samo ustvarjati lepoto
in podaljšati to gluho noč …
(Jan Krmelj)

Prvi letošnji literarni dogodek iz cikla slamovske poezije Ožuljeni jezik bo potekal v torek, 11. februarja 2025 s pričetkom ob 19.00 uri na prizorišču BarCode v Vetrinjskem dvoru.
Cikel Ožuljeni jezik pripravlja Mladinski kulturni center Maribor z roko v roki z izvedbenimi partnerji Narodnim domom Maribor, Kulturno-umetniškim društvom Coda ter Bando ferdamano, gre pa za moderirane literarne dogodke tekmovalne narave z odprtim odrom za nastopajoče ter vključenim občinstvom, ki ima vlogo literarnega razsodnika in ocenjevalca. Dogodek bo kot običajno odprt za vse slamovske pesnice in pesnike, ki bi se ponovno ali prvič želeli predstaviti z izvirno interpretacijo avtorske poezije. Prijave nastopajočih zbiramo na naslovu ozuljenijezik@gmail.com ali preko zasebnega sporočila na facebook strani Slam zverin. Februarski Ožuljeni jezik bo izjemoma tematsko obarvan, posvečen vsem tistim ljubeznim, ki jih Valentino, ki se posveča predvsem obeležitvi klasične romantične ljubezni, morda spregleda.
Prireditev bo moderirala Mojca Frim, članica improligaške skupine Banda Ferdamana. Z literarnim gostom tokratnega dogodka Janom Krmeljem, ki bo na prireditvi mariborski publiki premierno predstavil svojo tretjo pesniško zbirko z naslovom Država (Črna skrinjica, 2024) pa se bo pogovarjala urednica in moderatorka Ajda Strajnar.
o literarnem gostu:
Jan Krmelj (1995) je gledališki režiser, pesnik in avdiovizualni ustvarjalec. Izdal je tri zbirke poezije Relikvije dihanja (Litera, 2014), ki je bila nominirana za Jenkovo in Veronikino nagrado, Uho (Beletrina, 2023) in Država (Črna skrinjica, 2024). Režiral in vizualno zasnoval je predstave Žabe (MGL, 2022), Izredne razmere (MGL, 2021), Požigalci (SNG Drama Ljubljana, 2021), Proslava (SNG Maribor, 2020), Življenje drugih (SNG Drama Ljubljana, 2020), Žalostinke (MGL, 2020), Antifone (osmo/za, 2019), Za praznino: jok kamere (Flota, 2019), Utopia: Arheologija raja (SNG Drama Ljubljana, 2016) in druge. Pripravil je multimedijski projekt Država ter uprizoritvi Razpoka (Rrose Sélavy, MGL, oktober 2023) in Ubesedovanje (Pier Paolo Pasolini, SNG Nova Gorica, januar 2024).
Vabljene in vabljeni na Ožuljeni jezik!

Dodatne informacije: petra.kolmancic@mkc.si; matic.acko@gmail.com
Dogodek organizira MKC Maribor – MKC Črka v sodelovanju z Bando ferdamano, Narodnim domom, KUD-om Coda in s finančno podporo Mestne občine Maribor. Dogodek spada v sklop literarnih prireditev, ki jih sofinancira Javna agencija za knjigo.

Povezava do originalnega članka

PESEM ZA LARO - UJETNICA ČASA
2025-02-11 20:00 - 21:30 | Maribor center / Dvorana generala Maistra, Narodni dom Maribor
Gledališko-glasbeni projekt Lare Jankovič
Poklon nesmrtni ljubezni resnične Lare in dr. Živaga. Pesem za Laro je gledališko-glasbeni izlet v globočine ruske duše, v samo srčiko strastno tragične ljubezenske zgodbe, ki je v šestdesetih navdihnila Hollywood in po kateri še danes posegajo bralci: Doktor Živago!
Boris Pasternak, avtor tega kultnega romana, je ljubezenski trikotnik umeril po lastni življenjski izkušnji razpetosti med ženo in ljubico, umeščeni v turbulenten čas revolucije. Pesem za Laro je ženski pogled na hrepenenje, poezijo in domoljubje. Je hvalnica umetnosti, pogumu in - srčnosti!
Cena vstopnice: 20.00€ v predprodaji, 25.00€ na dan dogodka.
Predstava traja 1 uro 20 minut, brez odmora.

Povezava do originalnega članka

Pesem za Laro
2025-02-11 20:00 - 22:00 | Maribor center / Narodni dom Maribor
Muzikal
Pesem za Laro je čustveno potovanje v globine ruske duše, navdihnjeno s strastno ljubezensko zgodbo romana Doktor Živago in glasbo iz kultnega filma. Lara Jankovič se v predstavi osredotoča na spomine Olge Ivinske, dolgoletne muze Borisa Pasternaka, ter razkriva bolečino, ljubezen in žrtvovanje, ki se skrivajo v ozadju legendarne zgodbe.
Predstava združuje poezijo, dramatiko in glasbo ter ponuja interpretacije ruskih pesmi, kot so Črne oči, Žerjavi in Ko sem nad Moskvo večeri, s subtilno prepletenimi verzi Pasternaka. Ob zvokih kitare, harmonike in balalajke se predstava dotakne tako umetniškega kot intimnega boja za preživetje in svobodo v turbulentnem obdobju ruske zgodovine.
Glasbena spremljava: Ravi Shrestha (kitara), Tilen Stepišnik (kitara), Aleksej Ermakov (balalajka), Gašper Primožič (harmonika)
Trajanje: 1 ura 20 minut (brez odmora)
Vstopnice: 20 € (predprodaja), 25 € (na dan dogodka)

Povezava do originalnega članka

Risanje zvoka in DJ delavnica
2025-02-12 10:00 - 12:00 | Maribor center / Kulturni inkubator
Kulturni dnevnik 2024/2025
MKC Maribor se predstavi z enotama Kulturni inkubator in TV Metka.
V Kulturnem inkubatorju bodo otroci na delavnici »Risanje zvoka« spoznali način ustvarjanja vinilnih plošč v VINYL FABRIKI, izvedli nekaj zvočnih eksperimentov in zapeli pesem ali celo kaj zaigrali. Njihova glasba se bo v živo zapisovala na gramofonsko ploščo, ki jo bodo odnesli s seboj v šolo.
Kulturni dnevnik je za udeležence, organizirane šolske skupine, brezplačen projekt, ki je nastal z namenom, da spodbudimo šolajočo se mladino k lastnemu angažmaju in ustvarjanju ter obisku kulturnih ustanov, hkrati pa jim omogočimo, da čim bolje spoznajo različne poklice s področja kulture.

Povezava do originalnega članka

Kako so nekoč živeli Mariborčani in Mariborčanke
2025-02-12 10:00 - 12:00 | Maribor center / Muzej NO
Kulturni dnevnik 2024/2025
Muzej narodne osvoboditve Maribor mladim omogoča spoznavanje ustanove in določenega obdobja zgodovine preko vodenega ogleda aktualne razstave kako so nekoč živeli Mariborčani in Mariborčanke, kjer se vrnejo v čas naših prababic in pradedkov. Ugotavljajo, kako so živeli in spoznajo meščansko življenje, različne muzejske predmete, predvsem pa igre in preproste igrače iz tistih časov.
Sledijo delavnice s tematiko Punčke iz cunj, povezane z vsebino razstave.
Kulturni dnevnik je za udeležence, organizirane šolske skupine, brezplačen projekt, ki je nastal z namenom, da spodbudimo šolajočo se mladino k lastnemu angažmaju in ustvarjanju ter obisku kulturnih ustanov, hkrati pa jim omogočimo, da čim bolje spoznajo različne poklice s področja kulture.

Povezava do originalnega članka

REMINISCENCA: IMMANUEL KANT – 300 LET
2025-02-12 18:00 - 19:30 | Maribor center / Grajska kavarna, Trg svobode 1
Filozofija med knjigami: REMINISCENCA: IMMANUEL KANT – 300 LET
V letu 2024 smo praznovali 300. obletnico rojstva Immanuela Kanta, enega največjih filozofov, čigar misel rezonira na več nivojih tudi danes.
Prvo ime razsvetljenske filozofije, brez katerega bi bila smer sodobne misli in ustroj modernega sveta verjetno popolnoma drugačna. O filozofu bo spregovoril profesor nemške klasične filozofije na Filozofski fakulteti v Ljubljani in avtor več znanstvenih knjig o Kantovi filozofiji dr. Zdravko Kobe.
Z avtorjem se bo pogovarjal mag. Igor Černe. Filozofija med knjigami je del spremljevalnega programa Festivala humanistike Odprti horizonti.

Povezava do originalnega članka

Maribere: Bežen trenutek bajnosti
2025-02-12 19:00 - 21:00 | Maribor center / Vetrinjski dvor
Drugo srečanje v tem koledarskem letu bo 12. februarja ob 19. uri v Vetrinjskem dvoru (prostor Freske v 1. nadstropju). Pogovarjali se bomo o knjigi Oceana Vuonga Bežen trenutek bajnosti.
Dogodki te sezone:
12. 3. 2025 Miha Mazzini: Kralj ropotajočih duhov
9. 4. 2025 Jon Fosse: Melanholija I
14. 5. 2025 Tina Vrščaj: Na Klancu
11. 6. 2025. Art Spiegelman: Maus

Povezava do originalnega članka

Srečanje s pesnikom B. Gombačem in rokerski sprehod
2025-02-13 10:00 - 12:00 | Maribor center / Pokrajinski arhiv Maribor
Kulturni dnevnik 2024/2025
Univerzitetna knjižnica Maribor v Kulturnem dnevniku sodeluje pri informacijskem opismenjevanju osnovnošolcev – Kako nastane knjiga. Program izvaja slovenski pesnik, pisatelj, dramatik in knjižničar UKM Borut Gombač. Učenci se seznanijo z avtorjevo idejo za nastanek pesmi/knjige, ki jo preko delavnice nadgradijo z informacijami o sodelujočih pri nastanku knjige (pisatelj, ilustrator, urednik, založnik, tiskar).
V nadaljevanju sledi rokerski sprehod po mestnem jedru, ki ga pripravlja skupina Rajzefiber.
Od Lačnih Franzov do Nece Falk, od Pohorje Express do Preporoda, vsi ti so v svojih pesmih na svoj način postavili spomenik našemu mestu. »Rokerski sprehod« popelje učence po kotičkih mesta, kjer besedila, ki jih pojejo, niso le odpeti verzi, ampak dobijo tudi sliko, svoj pomen.
Naj bo mesto »na severu te male domovine« še »tak fejst noro«, in četudi je Drava včasih spominjala na »reko puno klora«, naša ljubezen do njega je bila vedno iskrena in trdna »kot dravski most«. Sprehodimo se skozi čisto pravo rokersko mesto.
Kulturni dnevnik je za udeležence, organizirane šolske skupine, brezplačen projekt, ki je nastal z namenom, da spodbudimo šolajočo se mladino k lastnemu angažmaju in ustvarjanju ter obisku kulturnih ustanov, hkrati pa jim omogočimo, da čim bolje spoznajo različne poklice s področja kulture.

Povezava do originalnega članka

Srečanje s pesnikom B. Gombačem in rokerski sprehod
2025-02-13 10:00 - 12:00 | Maribor center / Univerzitetna knjižnica Maribor

GT22: Fotografski muzej, mišnica in spletni radio
2025-02-13 10:00 - 12:00 | Maribor center / GT22
Kulturni dnevnik 2024/2025
V okviru sodelovanja z GT22 je predviden voden ogled GT22 in ogled Fotografskega Muzeja Modrinjak, kjer lahko učenci z mentorsko pomočjo spoznajo očarljivi svet analogne fotografije, v Mišnici, fotografski temnici, pa lahko svoja dela tudi razvijejo. Ogledajo si obsežne zbirke in pregled razvoja fotografije.
V drugem delu otroke popeljemo po prostorih spletnega radia in intimnega gledališča, na strehi pa si ogledajo primer urbanega čebelnjaka.
Kulturni dnevnik je za udeležence, organizirane šolske skupine, brezplačen projekt, ki je nastal z namenom, da spodbudimo šolajočo se mladino k lastnemu angažmaju in ustvarjanju ter obisku kulturnih ustanov, hkrati pa jim omogočimo, da čim bolje spoznajo različne poklice s področja kulture.

Povezava do originalnega članka

Večer v živo: Sanela Peresciutti - ex Banović
2025-02-13 18:00 - 20:00 | Maribor center / Narodni dom Maribor
Predavanje v Narodnem domu
Sanela Peresciutti, zdravnica z močjo dotika, objema in poljuba, vas bo na novem nastopu ganila in navdihnila s svojim toplim pristopom. Njena predavanja prinašajo olajšanje, smeh in solze, ki jih boste želeli ponotranjiti.
Vstopnice:

Predprodaja: 12 € (naročniki Večera), 15 € (redna)
Na dan dogodka: 15 € (naročniki Večera), 17 € (redna)

Povezava do originalnega članka

Drobtine iz mišje doline 2+
2025-02-14 17:00 | Velika dvorana
Anja Štefan / 35 min

Drobne miške so s svojim pogledom na svet še kako velike. Skozi igro (besed) opazujejo svet okoli sebe, njegove svetle in manj svetle plati. Igrivost in ritmičnost pesmi, ki najmlajšim nevsiljivo ponujajo vrline, kot sta iskrenost in lepota, bo zaživela v lutkovni podobi.
Za delo Drobtine iz mišje doline je Anja Štefan prejela nagrado večernica, nagrado Večera za najboljšo otroško in mladinsko literaturo.
Mišja dolina iz zbirke Anje Štefan se je razširila na oder, miške so prilezle v hiško, na travnike, polja in v gozdove. Predstava majhnih mišk za majhne otroke, z namigi, kako se znajti v velikem svetu. Z vsemi svetlimi in temnejšimi toni nas spodbuja: “Le pogumno, le za mano, kmalu bomo našli hrano, ne le hrano, boljši svet, kjer nam lažje bo živet’.”
Predstava je primerna tudi za prvo triado OŠ

Nakup kart

Povezava do originalnega članka
